RESOLUCIÓN do 13 de setembro de 2013 pola que se aproba o Plan marco Programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013.
Axencia Galega de Desenvolvemento Rural — III. Outras disposicións — 30/09/2013

A Axencia Galega de Desenvolvemento Rural (Agader) foi creada como instrumento básico de actuación da Xunta de Galicia no fomento e a coordinación do territorio rural galego, para mellorar as condicións de vida e contribuír a frear o seu despoboamento (disposición adicional 6ª da Lei 5/2000, do 28 de decembro, de medidas fiscais e de réxime orzamentario e administrativo, modificada pola Lei 12/2008, do 3 de decembro, pola que se modifica a Lei 7/1996 e a Lei 5/2000 e mais pola Lei 15/2010, do 28 de decembro, de medidas fiscais e administrativas).
No marco das súas funcións, desenvolvidas no Decreto 79/2001, do 6 de abril, polo que se aproba o seu regulamento, corresponde á Agader a xestión dos recursos destinados á dinamización das áreas rurais de Galicia.
O artigo 56 do Regulamento (CE) 1698/2005 do Consello, do 20 de setembro, establece que as axudas previstas no artigo 52, letra b), inciso i) cubrirán a prestación de servizos básicos para a economía e a poboación rural e o artigo 56 matiza que a axuda cubrirá a implantación de servizos básicos, incluídas as actividades culturais e de esparexemento, para unha poboación rural ou un conxunto de poboacións rurais e as correspondentes infraestruturas a pequena escala.
Entre as actuacións de mellora de servizos básicos para a poboación rural, o Programa de desenvolvemento rural de Galicia, aprobado por Decisión da Comisión C(2008) 703, do 15 de febreiro, e modificado por Decisión C(2010) 1227, do 5 de marzo de 2010, establece na ficha da medida 321 como unha das actuacións subvencionables as axudas a entidades públicas locais que teñan como finalidade a creación e/ou mellora das infraestruturas vinculadas a servizos básicos nas áreas rurais; en concreto recolle a mellora dos accesos, as obras de saneamento e subministración de auga corrente e todas aquelas que contribúan a mellorar a calidade de vida dos habitantes dos núcleos rurais. Esas medidas están financiadas, igual que as restantes que integran o PDR, polo Fondo Europeo Agrario de Desenvolvemento Rural (Feader), xunto con fondos da Comunidade Autónoma de Galicia e da Administración xeral do Estado.
Tendo en conta que estas actuacións de apoio ás zonas rurais se levarán a cabo a través subvencións, en réxime de concesión directa, aos concellos de Galicia, hai que atender ao disposto no Plan galego de controis Feader, que establece que as axudas xestionadas sen mediar orde de convocatoria precisarán da aprobación do director xeral competente dun programa ou plan de aplicación do cal deriven as operacións financiadas.
A Axencia Galega de Desenvolvemento Rural (Agader) é unha entidade pública instrumental das sinaladas no título III da Lei 16/2010, do 17 de decembro, de organización e funcionamento da Administración xeral e do sector público autonómico de Galicia. O seu director xeral ten delegada a aprobación dos procedementos de selección de actuacións con cargo aos recursos que lle sexan asignados para o desenvolvemento do medio rural, así como a súa xestión orzamentaria e a súa distribución, segundo o acordo do Consello de Dirección do 21 de xuño de 2007 (DOG nº 134, do 11 de xullo).
De acordo co anterior,
Artigo 1.
Obxecto
1. Aprobar o Plan marco programa de mellora de camiños de titularidade municipal 2013-2014, financiado co Fondo Europeo Agrícola de Desenvolvemento Rural (Feader), no marco do PDR de Galicia 2007-2013, que se xuntan a esta resolución como anexo I.
2. Aprobar o formulario para a xestión do Plan marco que se xunta a esta resolución como anexo II.
Artigo 2.
Financiamento
A dotación máxima para financiar esta convocatoria é de 13.993.027 € que se distribuirá do seguinte xeito:
Este crédito está cofinanciado nun 75 % polo Fondo Europeo Agrícola de Desenvolvemento Rural (Feader) no marco da medida 321 do eixe 3 «Mellora da calidade de vida nas zonas rurais e diversificación da economía rural», do Programa de desenvolvemento rural de Galicia 2007-2013.
Artigo 3.
Prazo para presentar as solicitudes e a documentación xustificativa
1. As solicitudes dirixiranse ao director xeral da Agader e presentaranse segundo o modelo do anexo II desta resolución, xunto coa documentación que se indica no Plan marco, no prazo quince días naturais contados desde o día seguinte ao da publicación desta resolución no DOG. Se o último día do prazo for inhábil, entenderase prorrogado ao primeiro día hábil seguinte. Os citados modelos poderán descargarse na páxina web da Agader http://agader.xunta.es
2. As solicitudes deberán presentarse preferiblemente por vía electrónica a través do formulario normalizado dispoñible na sede electrónica da Xunta de Galicia, https://sede.xunta.es, de acordo co establecido nos artigos 27 da Lei 11/2007, do 22 de xuño, de acceso dos cidadáns aos servizos públicos, e 24 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes. Para a presentación das solicitudes será necesario o documento nacional de identidade electrónico ou calquera dos certificados electrónicos recoñecidos pola sede da Xunta de Galicia.
Alternativamente, tamén se poderán presentar as solicitudes en soporte papel por calquera dos medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, utilizando o formulario normalizado dispoñible na sede electrónica da Xunta de Galicia.
En caso de enviarse por correo, o envío deberá ser certificado, co selo de correos na primeira folla do formulario para garantir que a data de remisión é anterior á de peche da convocatoria.
3. Unha vez notificado o concello da aprobación por parte da Dirección Xeral da Agader, se é o caso, das actuacións que poden ser definitivamente incluídas no Plan marco, o concello disporá dun prazo de quince días naturais, desde a data de recepción da notificación de aprobación, para presentar o proxecto definitivo, xunto coa documentación, a que se refire o Plan marco.
Artigo 4.
Prazo de resolución das solicitudes
O prazo para ditar resolución expresa e notificala aos interesados será de cinco meses contados desde o día seguinte a aquel en que remate o prazo para presentación do proxecto definitivo. O interesado poderá entender desestimada a súa solicitude por silencio administrativo, transcorrido o prazo anterior sen que se teña notificado a resolución expresa.
Artigo 5.
Prazos de execución e xustificación dos investimentos
Os investimentos xustificaranse documentalmente de acordo co disposto no Plan marco.
1. O prazo límite para a execución dos investimentos vinculados aos proxectos subvencionados e para a xustificación dos gastos será o 30 de xuño de 2014.
2. A 25 de novembro de 2013 deberá estar executado e xustificado correctamente o investimento correspondente á anualidade 2013. O feito de non xustificar correctamente esta anualidade devirá na perda do dereito á axuda da dita anualidade.
Na resolución de concesión da axuda recollerase de forma expresa a súa distribución por anualidades.
Disposición adicional primeira
Contra esta resolución, que pon fin á vía administrativa, cabe interpor potestativamente recurso de reposición ante o Consello de Dirección da Agader, no prazo dun mes contado desde o día seguinte ao da publicación desta resolución no DOG, ou recurso contencioso-administrativo ante o órgano xurisdicional competente, no prazo de dous meses contados desde o día seguinte ao da citada publicación no DOG.
Disposición adicional segunda.
Información aos interesados
Sobre este procedemento administrativo poderase obter documentación normalizada ou información adicional a través dos seguintes medios:
a) Na páxina web de Agader http://agader.xunta.es
b) No teléfono 981 54 73 82.
c) Presencialmente, con cita previa no teléfono 981 54 73 82.
Santiago de Compostela, 13 de setembro de 2013
Limiar.
Xustificación do apoio á mellora das infraestruturas rurais dos concellos de Galicia a través da medida 321 do PDR de Galicia.
O artigo 56 do Regulamento (CE) 1698/2005 do Consello, do 20 de setembro, establece que as axudas previstas no artigo 52, letra b), inciso i) cubrirán a prestación de servizos básicos para a economía e a poboación rural, e o artigo 56 matiza que a axuda cubrirá a implantación de servizos básicos, incluídas as actividades culturais e de esparexemento, para unha poboación rural ou un conxunto de poboacións rurais e as correspondentes infraestruturas a pequena escala.
Entre as actuacións de mellora de servizos básicos para a poboación rural, o Programa de desenvolvemento rural de Galicia, aprobado por Decisión da Comisión C(2008) 703, do 15 de febreiro, e modificado por Decisión C(2010) 1227, do 5 de marzo de 2010, establece na ficha da medida 321 como unha das actuacións subvencionables as axudas a entidades públicas locais que teñan como finalidade a creación e/ou mellora das infraestruturas vinculadas a servizos básicos nas áreas rurais; en concreto, recolle a mellora dos accesos, as obras de saneamento e subministración de auga corrente e todas aquelas que contribúan a mellorar a calidade de vida dos habitantes dos núcleos rurais. Esas medidas están financiadas, igual que as restantes que integran o PDR, polo Fondo Europeo Agrario de Desenvolvemento Rural (Feader), xunto con fondos da Comunidade Autónoma de Galicia e da Administración xeral do Estado.
Tendo en conta que estas actuacións de apoio ás zonas rurais se levarán a cabo a través de subvencións, en réxime de concesión directa, aos concellos de Galicia, hai que atender ao disposto no Plan galego de controis Feader, que establece que as axudas xestionadas sen mediar orde de convocatoria precisarán da aprobación polo director xeral competente dun programa ou plan de aplicación do cal deriven as operacións financiadas.
En cumprimento da citada disposición, o presente plan marco constitúe o instrumento específico de planificación e xustificación das actuacións que a Axencia Galega de Desenvolvemento Rural (en diante Agader) prevé executar para apoiar o desenvolvemento das infraestruturas nas zonas rurais no marco da medida 321.
Obxectivos e alcance:
Esta actuación insírese dentro do obxectivo global dos plans de mellora das infraestruturas no medio rural, que persegue que a totalidade dos concellos de Galicia se beneficie da mellora das súas infraestruturas básicas que inciden especialmente na mellora da calidade de vida da súa poboación rural e, levarase a cabo mediante axudas ás entidades públicas locais e, máis concretamente, dos concellos de Galicia.
En anos anteriores, a través de criterios de distribución de asignacións económicas aos concellos, consensuados coa Federación Galega de Municipios e Provincias (Fegamp), foron desenvolvidos os correspondentes plans anuais de mellora das infraestruturas a través de actuacións directas da Consellería do Medio Rural e do Mar, logo de sinatura de convenios de colaboración cos concellos e ao abeiro do disposto no Decreto 246/1992, do 30 de xullo, polo que se regulan determinadas condicións da execución de obras en réxime de cooperación coas corporacións locais ou outros entes de dereito público.
A situación actual de crise económica e financeira fai necesario reforzar máis se cabe a colaboración coas entidades locais en actuacións dentro do ámbito competencial de cada administración que redunden na mellor prestación de servizos por parte dos concellos.
Con base nisto e no contexto da política de desenvolvemento rural, o presente Plan marco de mellora de camiños de titularidade municipal –que como se indica máis adiante ten por obxecto realizar actuacións de ampliación, mellora ou mantemento de camiños de titularidade municipal na procura de mellorar os accesos e a comunicación a través da rede viaria de titularidade municipal–, permitirá incrementar a calidade de vida das zonas rurais, contribuíndo á fixación da poboación no rural e á diversificación económica que sinala o eixe 3 do PDR, cos seguintes criterios básicos e alcance:
Investimentos en todos os concellos de Galicia.
Obras nas infraestruturas viarias (camiños) de titularidade municipal, entendendo por tales os camiños agrícolas e pistas rurais coas características que se establecen neste plan marco.
Análise coxuntural.
Beneficiarios:
Todos os concellos de Galicia.
Modalidade de axuda:
Concesión directa.
Compatibilidade:
As subvencións reguladas neste plan marco están financiadas con fondos Feader e, polo tanto, serán incompatibles con calquera outra axuda que, para o mesmo proxecto ou finalidade, leve cofinanciamento comunitario, independentemente do fondo de procedencia e a súa tipoloxía (subvención directa, bonificación de xuros ...).
Coa excepción anterior, as subvencións concedidas ao abeiro deste plan marco serán compatibles con outras axudas, subvencións ou recursos destinados á mesma finalidade, tanto de orixe pública como privada, sempre que a intensidade máxima das axudas con fondos públicos non exceda o 100 % do importe elixible do proxecto.
Marco normativo:
Regulamento (CE) nº 1698/2005, do 20 de setembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader), modificado polo Regulamento (CE) nº 74/2009, do 19 de xaneiro, e 473/2009, do 25 de maio, do Consello.
Regulamento (CE) nº 1974/2006 da Comisión, do 15 de decembro, polo que se establecen disposicións de aplicación do Regulamento (CE) nº 1698/2005, relativo á axuda ao desenvolvemento rural a través do Feader, modificado polos regulamentos (CE) nº 1175/2008, do 27 de novembro, 363/2009, do 4 de maio, 482/2009, do 8 de xuño, 108/2010, do 8 de febreiro, 679/2011, do 14 de xullo, da Comisión, e 335/2013, do 12 de abril, da Comisión.
Regulamento (CE) nº 65/2011 da Comisión, do 27 de xaneiro, polo que se establecen disposicións de aplicación do Regulamento (CE) nº 1698/2005, no que respecta á aplicación dos procedementos de control e a condicionalidade en relación coas medidas de axuda ao desenvolvemento rural.
Real decreto 1852/2009, do 4 de decembro, polo que se establecen os criterios para subvencionar os gastos no marco dos programas de desenvolvemento rural cofinanciados polo Fondo Europeo Agrícola de Desenvolvemento Rural (Feader) (BOE núm. 1, do 1 de xaneiro de 2010).
Decreto 46/2012, do 19 de xaneiro, polo que se establece a estrutura orgánica da Consellería do Medio Rural e do Mar, e do Fondo Galego de Garantía Agraria, onde se establecen as atribucións e a composición da Dirección Xeral de Desenvolvemento Rural (artigo 14).
Programa de Desenvolvemento Rural de Galicia 2007-2013, aprobado pola Decisión da Comisión C (2008) 703, do 15 de febreiro de 2008, e modificado pola Decisión da Comisión C (2010), do 5 de marzo.
Vixencia:
Este plan marco para os investimentos no Plan de mellora de camiños de titularidade municipal ten unha vixencia temporal que inclúe as anualidades 2013 e 2014.
Responsables e axentes:
A Axencia Galega de Desenvolvemento Rural (Agader) foi creada como instrumento básico de actuación da Xunta de Galicia no fomento e a coordinación do territorio rural galego, para mellorar as condicións de vida e contribuír a frear o seu despoboamento (disposición adicional 6ª da Lei 5/2000, do 28 de decembro, de medidas fiscais e de réxime orzamentario e administrativo, modificada pola Lei 12/2008, do 3 de decembro, pola que se modifica a Lei 7/1996 e a Lei 5/2000, e mais pola Lei 15/2010, do 28 de decembro, de medidas fiscais e administrativas).
No marco das súas funcións, desenvolvidas no Decreto 79/2001, do 6 de abril, polo que se aproba o seu regulamento, corresponde á Agader a xestión dos recursos destinados á dinamización das áreas rurais de Galicia.
Así pois, a Agader é o órgano responsable da xestión e instrumentación das actuacións inherentes a este plan marco. Dentro da estrutura orgánica deste ente público, a unidade xestora responsable da implementación das actuacións será a Subdirección de Planificación e Dinamización do Medio Rural, sen prexuízo da necesaria coordinación coa Subdirección Xeral de Infraestruturas Agrarias da Dirección Xeral de Desenvolvemento Rural (Consellería do Medio Rural e do Mar), que prestará o asesoramento, colaboración e asistencia técnica necesaria á Agader en todo o relacionado coas especificidades técnicas propias das actuacións que se desenvolverán, para o que se asinará o oportuno convenio de colaboración.
Polo que respecta á execución material dos investimentos, a través de subvencións en réxime de concesión directa, que constitúen o obxecto do plan marco a estratexia que se seguirá é a de conceder a subvención máxima posible, derivada dos criterios de asignación establecidos neste plan marco, a cada concello para que este, respectando en todo momento os procedementos de contratación pública que corresponda en cada caso, poida contratar e levar a cabo o proxecto previsto.
Estratexia operativa.
Tipoloxía de actuacións:
Este plan marco desenvolve o contido, alcance, obxectivos e metodoloxía de seguimento das actuacións de mellora das infraestruturas básicas dotacionais que inciden na calidade de vida da poboación rural e, en particular, a mellora dos accesos e da comunicación a través da rede viaria de titularidade municipal.
Dentro do plan de actuacións previsto, a Agader incidirá nos anos 2013 e 2014 na mellora dos camiños municipais e, deste xeito, as actuacións que poderán ser incluídas ao abeiro deste plan marco son actuacións de ampliación, mellora ou mantemento de camiños de titularidade municipal cos seguintes criterios:
1. Ampliación: as que supoñan un incremento da largura que incidan na mellora de seguranza viaria, permita o cruzamento de vehículos ou sobrelargos necesarios en zonas de curvas, de baixa visibilidade ou entroncamentos. Tamén poderán incluír obras de incremento de lonxitude sempre que esta ampliación supoña rematar nunha estrada outro camiño ou edificación ou parcela de uso público.
2. Mellora: as que supoñan un reforzo do piso existente coa incorporación de novas capas máis axeitadas ás características do tráfico rodado que soportan. Terán tamén esta consideración as obras de mellora da drenaxe, da seguranza viaria, reforzo de noiros (con muros ou outras estruturas de contención), adecuación de obras de paso de cursos fluviais e reforzo de cunetas así como a integración ambiental ou a mellora da sinalización.
3. Mantemento: tanto do piso existente (escarificacións e compactacións, arranxo de fochas, tratamentos superficiais etc.) como das marxes (limpeza e perfilación de noiros e cunetas), reforzos dos terrapléns.
As obras incluídas deberán ter unha garantía de mantemento de, cando menos, 5 anos que, en todo caso, será o compromiso de mantemento por parte do concello beneficiario da axuda.
Non serán elixibles:
1. O imposto do valor engadido (IVE).
2. Os gastos de redacción de proxecto nin os de estudos necesarios para a súa redacción.
3. Os gastos de dirección de obra, de coordinación de seguranza e saúde, seguimento arqueolóxico ou calquera outro servizo complementario necesario.
4. Gastos por taxas ou licenzas necesarias.
5. Con carácter xeral, os gastos de obra das actuacións que non estean recollidos no anteproxecto que aprobe a Dirección Xeral da Agader.
Requisitos e regras xerais:
Todas as actuacións deberán cumprir os requisitos seguintes:
1. Que non estean iniciadas na data de presentación da solicitude da axuda. Os solicitantes poderán iniciar a execución do proxecto antes da resolución de concesión da subvención sempre que acrediten que non está iniciado na data de solicitude da axuda, ben cunha acta notarial que reflicta fidedignamente o non inicio da obra, ou ben cunha acta de non inicio levantada pola Agader por petición do interesado.
2. Que se desenvolvan no territorio de Galicia, exceptuando as zonas incluídas nos perímetros urbanos, definidos como tales no planeamento urbanístico vixente, das cidades de Ferrol, Lugo, Ourense, Pontevedra, Santiago de Compostela, A Coruña e Vigo.
3. Que sexan finalistas, é dicir, que no momento da certificación final cumpran os obxectivos e funcións para os cales foron aprobados. En ningún caso se admitirán fases de proxectos.
4. Que sexan viables financeiramente.
5. Que se axusten á normativa sectorial (comunitaria, estatal e autonómica) que resulte de aplicación para cada tipo de proxecto.
6. Que se axusten ás especificacións indicadas para o tipo de proxecto establecido no plan marco.
7. Que o promotor do proxecto non teña sido sancionado pola Consellería do Medio Rural e do Mar pola comisión de infraccións en materia de subvencións no prazo dun ano se a infracción foi cualificada como leve, de dous anos se a infracción foi cualificada como grave ou tres anos se a infracción foi cualificada como moi grave. Os prazos computaranse desde a data de remate de presentación das solicitudes.
Aqueles beneficiarios da axuda que en 30 de xuño de 2014 non tiveren renunciado expresamente a ela e non executasen nin xustificasen o proxecto, sen causa debidamente xustificada e comunicada á Agader, quedarán excluídos das dúas seguintes convocatorias para proxectos dinamizadores nas cales poidan ser beneficiarios.
Os beneficiarios das axudas, de ser o caso, estarán suxeitos ao réxime sancionador previsto no título IV da Lei 9/2007, do 13 de xuño, de subvencións de Galicia, e desenvolvido no título VI do Decreto 11/2009, do 8 de xaneiro, polo que se aproba o regulamento da Lei 9/2007.
Procedemento de execución:
A execución das actuacións amparadas no presente plan marco axustaranse ao seguinte esquema de procedemento:
1. A Dirección Xeral da Agader publicará no DOG o plan marco en que se dispón as cantidades máximas que se dispoñen para cada un dos concellos, o prazo e o lugar para presentar a documentación necesaria para poderse acoller ao Plan de mellora de camiños.
2. Os concellos beneficiarios terán que remitir á Agader (lugar da Barcia, 56. Laraño, 15897 Santiago de Compostela), no prazo de quince (15) días naturais, as actuacións priorizadas que se incluirán dentro do Plan de mellora de camiños. Estas solicitudes virán acompañadas dun único anteproxecto, cunha memoria explicativa onde se describan para cada actuación:
2.1. Identificación do seu obxecto e xustificación da necesidade.
2.2. Planos de localización e de detalle necesarios.
2.3. Xustificación dos prezos das unidades de obra.
2.4. Medicións e orzamento (excluído IVE).
Deberá presentarse unha copia deste anteproxecto en formato electrónico (doc, PDF etc.).
A suma dos orzamentos (excluído IVE) de todas as actuacións non poderá superar o orzamento máximo asignado para o Concello.
3. As unidades de obra utilizadas nos anteproxectos terán que axustarse na súa totalidade á estrutura de descomposición das tarifas Seaga vixentes, que estarán publicadas na ligazón http://www.medioruralemar.xunta.es/areas/infraestruturas/tarifas_seaga/. Non se admitirán unidades de obra que non se axusten a estes criterios. Así mesmo, o prezo máximo das unidades de obra non poderá superar o das citadas tarifas.
4. Análise da documentación enviada polo concello por parte dos técnicos da Agader ou da entidade con que convenie esta fase do procedemento.
5. Realización da acta de non inicio pola Agader ou por técnicos da entidade con que se convenie esta fase do procedemento onde se reflicta o non inicio da obra.
6. Notificación ao concello da aprobación por parte da Dirección Xeral da Agader, se é o caso, das actuacións que poden ser definitivamente incluídas no Plan de mellora de camiños.
7. Presentación na Agader de dúas (2) copias (unha delas, cando menos, en formato electrónico doc, PDF etc.), no prazo de quince (15) días naturais desde a data de recepción da notificación de aprobación por parte do concello dun único proxecto definitivo, xunto coa seguinte documentación e compromisos:
7.1. Certificación do secretario municipal da designación legal do representante da entidade solicitante.
7.2. Certificado do acordo da entidade polo que se aproba a participación no presente plan marco.
7.3. Certificado do secretario/interventor do concello mediante o cal se acredite suficientemente a titularidade municipal dos terreos afectados polo proxecto.
7.4. Documentación acreditativa da titularidade de todos os terreos necesarios para a normal execución das obras, ou dispoñibilidade deles durante un período mínimo de cinco anos.
7.5. Asumir –unha vez recepcionadas as obras– a súa explotación, mantemento e conservación, cando menos, por un prazo de 5 anos.
7.6. Manifestación expresa do compromiso de que a obra non se someterá a ningunha modificación importante desde a súa entrega ata que se cumpra o prazo establecido no artigo 72.1 do Regulamento (CE) 1698/2005, do 20 de setembro, que impide modificacións importantes nos cinco anos seguintes.
7.7. Asumir todas e cantas responsabilidades dimanen das posibles irregularidades ou ilegalidades que se produzan no cumprimento do compromiso adquirido polo concello.
8. Resolución definitiva da aprobación por parte da Dirección Xeral da Agader da/s actuación/s que se levarán a cabo e concesión da subvención. O prazo para ditar resolución expresa e notificala aos interesados será de cinco meses contados desde o día seguinte a aquel en que remate o prazo para presentación do proxecto definitivo.
9. Licitación e execución por parte do concello dun único proxecto de obra que inclúa todas as actuacións aprobadas, cumprindo co establecido no texto refundido da Lei de contratos do sector público aprobado polo Real decreto lexislativo 3/2011, do 14 de novembro.
10. Xustificación.
10.1. Certificación de fin de obra asinada polo técnico competente director da obra.
10.2. Xustificación documental a través das oportunas facturas orixinais e xustificantes bancarios do pagamento.
10.3. Presentación dos correspondentes permisos e autorizacións legalmente exixidos para levar a cabo as obras e, en especial, a relativa á protección do ambiente en zonas de Rede Natura 2000.
10.4. Os prazos de xustificación serán os seguintes: o 25.11.2013 para os investimentos correspondentes á anualidade 2013; e o 30.6.2014 para a xustificación final.
11. Visita
in situ
para comprobar o remate da obra obxecto da solicitude de pagamento. Os gastos xustificados deben coincidir cos compromisos adquiridos segundo a resolución de concesión da subvención.
12. Pagamento das axudas, logo da tramitación correspondente.
Poderán concederse pagamentos á conta e pagamentos anticipados de conformidade co disposto no artigo 31.6 da LSG, nos artigos 62 e 63 do Decreto 11/2009 e no artigo 56 do Regulamento (CE) 1974/2006 da Comisión, do 15 de decembro.
De acordo co previsto no artigo 65.4 do Decreto 11/2009, as administracións públicas locais están exoneradas da constitución de garantías bancarias previas; non obstante, os pagamentos anticipados a que se refire o parágrafo anterior supeditaranse á constitución dunha garantía escrita da súa autoridade competente (artigo 56.2 do Regulamento (CE) 1974/2006), a cal deberá acadar o 110 % do importe anticipado; a dita garantía recollerá de xeito expreso o compromiso de aboar o importe cuberto pola garantía no caso de que non se estableza o dereito ao importe anticipado.
A garantía a que se refire o parágrafo anterior terá validez ata que a Agader autorice a súa cancelación, una vez que o promotor acredite a realización e pagamento dos investimentos e o cumprimento dos obxectivos e condicións estipulados na resolución de concesión da axuda.
Procederá o reintegro das contías percibidas indebidamente e a exixencia dos xuros de demora nos supostos previstos no artigo 33.1 da LSG. Estes xuros calcularanse en función do tempo transcorrido entre a finalización do prazo de pagamento para o beneficiario indicado na orde de recuperación, que non poderá fixarse en máis de 60 días, e a data de reembolso ou dedución (Regulamento (UE) nº 937/2012 da Comisión, do 12 de outubro). O procedemento de reintegro tramitarase nos termos previstos no artigo 77 do Decreto 11/2009.
Obrigas dos beneficiarios:
Con carácter xeral, son obrigas dos beneficiarios as establecidas no artigo 11 da LSG e, en particular, as establecidas neste plan marco e na resolución de concesión.
Os beneficiarios deben publicitar a concesión da axuda mediante un panel de obra de aluminio extrudido de 2,5 m × 1,4 m.
O 25 % do espazo, como mínimo, do panel estará ocupado pola descrición do proxecto, o logotipo do Feader e o lema «Feader: Europa inviste no rural». Todas as actividades informativas e publicitarias incorporarán a bandeira europea e o lema anterior.
A Agader facilitará modelos aos beneficiarios ao través da súa páxina web.
O beneficiario deberá conservar os documentos xustificativos da aplicación dos fondos recibidos, polo menos, durante o período de permanencia dos investimentos e está obrigado a facilitar a información que lle requira a Agader e a someterse ás actuacións de comprobación e control financeiro dos órganos competentes da Administración autonómica, estatal e comunitaria no exercicio das súas funcións.
Os beneficiarios estarán obrigados a levar un sistema de contabilidade separado ou ben un código contable adecuado para todas as transaccións relativas ao proxecto subvencionado (artigo 75.1.c.i do Regulamento (CE) 1698/2005).
Criterios de selección:
Utilizaranse os seguintes criterios para a distribución dos fondos:
Considéranse a totalidade dos concellos de Galicia.
Consideracións:
En concellos urbanos (A Coruña, Ferrol, Santiago de Compostela, Lugo, Ourense, Pontevedra e Vigo) considérase poboación rural a que reside en núcleos de menos de 1.000 habitantes.
Nestes concellos urbanos, considéranse entidades de poboación as de menos de 1.000 habitantes.
O coeficiente de agrariedade calcúlase do seguinte xeito:
A = 0,14S + 0,65 Ex + 0,60Eb + 0,10 Rea + 0,05M
S = % superficie total explotacións/superficie total concello
Ex = % explotacións con SAU/poboación rural
Eb = % explotacións bovino/poboación rural
Rea = traballadores afiliados Rea/poboación rural
M = maquinaria en propiedade/poboación rural
Despoboamento: (habitantes 2012-habitantes 2009)/habitantes 2009
Envellecemento: distribución en función da porcentaxe de maiores de 65 anos. Prímanse os máis envellecidos.
No seguinte cadro figura a listaxe de concellos beneficiados coas correspondentes asignacións de acordo cos criterios de distribución anteriores:
Previsión orzamentaria:
Para a execución desta actuación, a Agader prevé asignar un importe, con cargo á submedida 321.32 do PDR de Galicia 2007-2013, aplicación orzamentaria 12.A1.712A.7600, de 13.993.027 €, para executar en dúas anualidades: 6.600.000 € no exercicio 2013 e 7.393.027 € no exercicio 2014.
O gasto público elixible no marco do PDR (13.993.027 €) ten unha taxa de cofinanciamento Feader do 75 %.
A desagregación do orzamento da actuación por fontes financeiras é a seguinte:
Indicadores:
Os indicadores de seguimento das actuacións referiranse tanto a novas infraestruturas como a infraestruturas existentes melloradas.
Consideraranse tanto o número de camiños en que se actúa, como os km totais construídos ou mellorados de acordo coa tipoloxía establecida:
Revisión e seguimento:
O seguimento da execución das actuacións levarase a cabo a través dos seguintes procedementos e documentos:
Comisións de seguimento integradas polos alcaldes ou alcaldesas en representación dos concellos e o director xeral da Agader, e será o órgano de supervisión da efectiva realización e cumprimento dos investimentos obxecto do proxecto.
Farase un informe intermedio anual de execución da autoridade de xestión, que debe incorporar unha parte específica en que se dea conta das actuacións financiadas con Feader.